duplolampe
Store norske leksikon,Teknologi og industri,Transport,Bil,Bilfag,Bilens elektriske system
Duplolampe er en lampe med to glødetråder som spesielt ble brukt i lyskastere på biler. Den forreste glødetråden gir nærlys, mens den bakerste gir langtrekkende lys (fjernlys).
Når lampen er riktig innsatt i lyskasteren, befinner den forreste glødetråden seg foran reflektorens brennpunkt. Under denne glødetråden er det plassert en metallskjerm som fanger opp alle nedover- og foroverrettede lysstråler, mens de lysstråler som kastes opp mot reflektorens øvre halvdel, blir reflektert skrått nedover mot veien. Den bakerste glødetråden befinner seg i reflektorens brennpunkt, og lyset fra den blir kastet omtrent parallelt rett fremover. Duplolampen ble først fremstilt av Philips-konsernet i Nederland. Les mer i Store norske leksikon bil